**UČNI SKLOP: SODOBNA SLOVENSKA KNJIŽEVNOST**

**Tema: Tone Pavček, Pesem o zvezdah**

**Samovrednotenje učenja**

Pri vrednotenju svojega obrazca si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

Legenda:

― zelena barva = učno snov odlično obvladam

― rumena barva = učno snov delno obvladam

― rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Poznam čas nastanka pesmi *Pesem o zvezdah* in utemeljim svojo izbiro. |  |  |  |
| Obnovim vsako kitico pesmi *Pesem o zvezdah* posebej tako, da s svojimi besedami napišem, o čem govori. |  |  |  |
| Razločno in čim bolj doživeto preberem Pavčkovo *Pesem o zvezdah.* |  |  |  |
| Znam razložiti ritem pesmi (npr. menjavanje ritma zaradi sprememb razpoloženja, razlike med hitrim in počasnim ritmom ipd.); svoje ugotovitve/vtise tudi utemeljim. |  |  |  |
| Znam pojasniti, kako doživljam zvočnost pesmi (npr. ponavljanje posameznih glasov, rimo in pomenska razmerja med rimanimi besedami ipd.); svoje ugotovitve/vtise tudi utemeljim. |  |  |  |
| Znam pojasniti, kako doživljam likovno podobo pesmi (npr. razlike med verzi (v dolžini) in posebnosti likovne podobe svobodnega verza); svoje ugotovitve/vtise tudi utemeljim. |  |  |  |
| Pojasnim, ali je *Pesem o zvezdah* lirska ali epska; svoje ugotovitve tudi utemeljim. |  |  |  |
| Navedem temo pesmi. |  |  |  |
| Izluščim osrednjo idejo (sporočilo) pesmi in pojasnim na kakšen način je povezana s slogom pesmi. |  |  |  |
| V pesmi poiščem primere različnih pesniških sredstev in razložim, kako vplivajo na vsebino pesmi kot celote. |  |  |  |
| Razložim besede/besedne zveze s prenesenim pomenom. |  |  |  |
| Predstavim življenje in delo književnika Toneta Pavčka.  |  |  |  |
| Napisal/a sem razmišljanje, v katerem sem uporabil/a pridobljeno znanje o *Pesmi o zvezdah*, in jo povezal/a z doživljanjem svojega življenja. Napisano besedilo je smiselno, vsebinsko povezano, razumljivo in pravopisno pravilno. |  |  |  |
| Napisal/a sem besedilo, v katerem sem uporabil/a pridobljeno znanje o *Pesmi o zvezdah*, in sicer sem jo primerjal/a z Grafenauerjevo pesmijo *Življenje*.Napisano besedilo je smiselno, vsebinsko povezano, razumljivo in pravopisno pravilno. |  |  |  |
| Razumem literarnovedne izraze: izpovedovalec, metafora, primera, rima, podobnoglasje, stopica, svobodna pesniška oblika, lirska pesem, epska pesem, sodobna slovenska književnost. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

ꟷ Kaj že znam?

ꟷ Kaj želim še izboljšati?

ꟷ Kako so mi pri napredku pomagale različne vrste nalog?

ꟷ Na kaj moram biti pri učenju še posebej pozoren/pozorna?

ꟷ Na kaj sem pri učenju še posebej ponosen/ponosna?

ꟷ Kaj sem pri učenju spoznal/a o sebi in o svojem delu?